देवरिया के सात हजार परिवार पायेंगे सीएम जन आरोग्य योजना का लाभ - Gorakhpur NewsLine
आयुष्मान भारत योजना की तरह पांच लाख रुपये तक खर्च के इलाज मुफ्त होंगे
देवरिया, जिले के 7189 परिवार मुख्यमंत्री जन आरोग्य योजना का लाभ पायेंगे. इस योजना के चयनित लाभार्थी प्रधानमंत्री आयुष्मान भारत योजना की तरह पांच लाख रुपये तक का इलाज निशुल्क करा सकेंगे. चयनित लाभार्थियों को मुख्यमंत्री जन आरोग्य पत्र का वितरण किया जा चुका है.
आयुष्मान भारत योजना के नोडल अधिकारी डॉ बीपी सिंह ने बताया कि प्रधानमंत्री जन आरोग्य योजना की तर्ज पर प्रदेश सरकार ने इससे वंचित लोगों को लाभ दिलाने के लिए मुख्यमंत्री जन आरोग्य योजना शुरू की है. इसके तहत जिले से अभी तक कुल 7189 लाभार्थियों का चयन किया गया है. इस योजना में चयनित लाभार्थी भी प्रधानमंत्री आयुष्मान भारत योजना की तरह पांच लाख रूपये तक का इलाज करा सकते हैं. उन्होंने बताया कि मुख्यमंत्री जन आरोग्य योजना के तहत चयनित लाभार्थियों को मुख्यमंत्री के स्तर से जारी पत्र का वितरण आशा कार्यकर्ताओं के माध्यम से कराया गया है. मुख्यमंत्री की योजना में भी वही सहूलियतें मिलेंगी जो आयुष्मान के लाभार्थियों को मिलती हैं.
आयुष्मान भारत योजना के लिये चयनित अस्पतालों में ही होगा इलाज
आयुष्मान भारत के जिला शिकायत प्रबंधक अमरजीत श्रीवास्तव ने बताया कि जिले के 17 प्राइवेट व सरकारी अस्पताल आयुष्मान भारत योजना में चयनित हैं, जहां मुख्यमंत्री जन आरोग्य योजना के लाभार्थी भी इलाज करा सकेंगे. योजना के तहत जिला अस्पताल, जिला महिला अस्पताल, सीएचसी रुद्रपुर, सीएचसी सलेमपुर, सीएचसी पथरदेवा, सीएचसी देसई देवरिया, सीएचसी गौरी बाजार, सीएचसी बरहज सहित प्राइवेट अस्पताल गरिमा हॉस्पिटल, आशुतोष हॉस्पिटल, चौहान चित्सालय, आबिदा हॉस्पिटल, आरके हॉस्पिटल, सावित्री हॉस्पिटल, बाबा राघव दास हॉस्पिटल, सिटी हॉस्पिटल व सेवाश्रम हॉस्पिटल को इलाज के लिये चयनित किया गया है.
CM Jan Arogya Yojana Deoria देवरिया सीएम जन आरोग्य योजना
दाग कपड़ों में नहीं, सोच में है…माहवारी पर चुप्पी तोड़ें